Григорий Мачтет
Там и тук

Превод от руски: Иванка Павлова, —

chitanka.info

В бисерен блясък грее луната,

ручей бълбука някъде пак,

славей оглася с трели гората

в топлия въздух, в нощния мрак.

Лекият вятър дреме в листата,

тули се в храсти, в гъсти треви:

„Чуй, пробуди се! Виж красотата,

своята мъка днес забрави!“

Мрак непрогледен всичко покрива,

мръзне земята в снежен саван:

вечната зима немилостива

смаза живота, в студ окован.

Стене елата от урагана,

екне в гората дивият вой:

„Смърт! И зараства старата рана,

мъката чезне. Вечен покой!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.